Hljómsveitin Ólafur Kram bar sigur úr býtum í Músiktilraunum sem lauk í gærkvöldi. Keppnin féll niður í fyrra en með því að seinka henni um tvo mánuði var unnt að halda hana í ár.
Hljómsveitin Ólafur Kram er sigurvegari Músíktilrauna 2021. Rúmlega fjörutíu hljómsveitir tóku þátt í ár. Tólf hljómsveitir komust svo á úrslitakvöldið sem var í gær.
Þarna heyrðum við í sigurvegurum Músiktilrauna. Hljómsveitinni Ólafi Kram sem jafnframt hreppti verðlaun fyrir textagerð. Einnig voru veitt verðlaun í gær fyrir söng og þau hlaut Halldór Ívar Stefánsson. Ívar Andri Bjarnason fékk verðlaun fyrir gítarleik, Guðmundur Hermann Lárusson fyrir bassaleik, Magnús Þór Sveinsson fyrir hljómborðsleik, Alexandra Rós Norðkvist fyrir trommuleik og Júlíus Óli Jakobsen sem rafheili Músíktilrauna.
Í öðru sæti Músiktilrauna varð hljómsveitin Eilíf sjálfsfróun.
Og í þriðja sæti varð hljómsveitin Grafnár.
Hljómsveitin Ólafur Kram bar sigur úr býtum í Músiktilraunum sem lauk í gærkvöldi. Keppnin féll niður í fyrra en með því að seinka henni um tvo mánuði var unnt að halda hana í ár. 